b'\n_START_ARTICLE_\nPravno pravilo\n_START_PARAGRAPH_\nPravno pravilo ili pravna norma u pravnoj znanosti razli\xc4\x8dito se definira. Rije\xc4\x8d norma potje\xc4\x8de iz latinskoga jezika i ozna\xc4\x8dava pravilo ili mjeru. Otuda, pravna norma ili pravno pravilo ozna\xc4\x8dava jedno te isto. pravnik i jedan od najve\xc4\x87ih pravnika 20. stolje\xc4\x87a, Hans Kelsen, smatra da je pojam pravnog pravila sredi\xc5\xa1nji pojam pravne znanosti. Pravo je dru\xc5\xa1tvena norma, nastalo u dru\xc5\xa1tvu i poteklo iz njegova razvoja, tako \xc5\xa1to se pona\xc5\xa1anje ljudi i formiranje njihovih uzajamnih odnosa regulira (usmjerava i upravlja) odre\xc4\x91enim pravilima. Pravo nije jedina ili najstarija dru\xc5\xa1tvena norma. Postoje starije norme u dru\xc5\xa1tvu poput religijskih obi\xc4\x8daja, morala, pravila pristojnosti, itd._NEWLINE_Govore\xc4\x87i o bitnim svojstvima pravne norme, teba napomenuti da za pravnu normu nije bitan njen sadr\xc5\xbeaj niti oblik, a niti \xc4\x8dinjenica koliko \xc4\x87e pravilo dugo biti na snazi. Za normu su bitne samo dvije \xc4\x8dinjenice. Prva je vezanost za dr\xc5\xbeavu, a druga je njena efikasnost. Pravna norma proistje\xc4\x8de iz dr\xc5\xbeavne organizacije, dr\xc5\xbeava putem svojih tijela stvara pravne norme, neposredno ili posredno.\n_START_SECTION_\nOblici normativnog izra\xc5\xbeavanja\n_START_PARAGRAPH_\nGledaju\xc4\x87i oblike normativnog izra\xc5\xbeavanja, suvremene dr\xc5\xbeave svoje norme upu\xc4\x87uju adresatima u razli\xc4\x8ditim oblicima. Dva su temeljna oblika: usmeni i pismeni, a me\xc4\x91u pismenim oblicima, podoblici ili podvarijante su: re\xc4\x8deni\xc4\x8dno, formulom, grafikonom ili znakom.\n_START_SECTION_\nTuma\xc4\x8denje pravnih normi\n_START_PARAGRAPH_\nObzirom da su pravne norme izra\xc5\xbeene kao re\xc4\x8denice koje se \xc4\x8desto mogu razumijeti na vi\xc5\xa1e na\xc4\x8dina, primjenjuju se na njihovo tuma\xc4\x8denje metode tzv. egzegeze, sli\xc4\x8dno kao \xc5\xa1to je to slu\xc4\x8daj sa tuma\xc4\x8denjem drugih tekstova.'